**Backup**

Dublering af data som gemmes på et eksternt medie, eller via nettet på en ekstern server.

**Databehandler**

Er en ekstern leverandør, som på vandværkets vegne anvender data, der tilhører vandværket.

**Dataejer**

Typisk vandværket selv, som har indsamlet forbruger-, drifts- og ledningsdata.

**Dataportabilitet**

Overførelse af data fra ét vandværk til et andet. Hvis forbrugeren flytter, kan forbrugeren kræve sine data overført til det nye vandværk.

**Dataansvarlig**

Den person på vandværket, som er ansvarlig for vandværkets indsamling, håndtering og opbevaring af data.

Ser også under ”Funktionsadskillelse”.

**Dekryptering**

En metode, som gør en e-mail eller lign. læsbar for den modtager, der har den rigtige software og den rigtige kode.

**DPIA**

Data Protection Impact Assessment = konsekvensanalyse. Hvilken betydning vil en given hændelse have for dit vandværk, og fordrer det, at

foranstaltninger, som forstærket it-sikkerhed, ekstra uddannelse eller ekstern automatisk backup, skal iværksættes.

**DPO**

Data Protection Officer eller Databeskyttelsesrådgiver. Offentlige myndigheder og enkelte private virksomheder skal udpege en person, som

skal understøtte, at den dataansvarlige overholder reglerne i forordningen. Vandforsyninger skal normalt ikke have en DPO.

**Funktionsadskillelse**

En bestyrelsesformand må ikke både kunne beslutte, bestille, betale, godkende og bogføre et eventuelt køb. Funktionerne skal adskilles

således at mistanke om misbrug og interessekonflikter kan udgås. I forbindelse med funktionsadskillelse, gives herunder et bud på, hvem der

kan have hvilke roller i vandværket/vandforsyningen.

|  |  |  |  |  |
| --- | --- | --- | --- | --- |
| **Rolle** | **Lille vandværk** | **Mellem vandværk** | **Stort Vandværk** | **Meget stort vandværk** |
| Antal ansatte | Ingen | 1 – 2 | 3 – 10 | >10 |
|  |  |  |  |  |
| Ledelse | Bestyrelsen | Bestyrelsen | Bestyrelsen | Direktionen |
| Daglig leder | Formand | Formand | Driftsbestyrer | Direktør |
| It-ansvarlig | Kasserer / It-konsulent | Driftsbestyrer / It-konsulent | Administrativ medarbejde | Administrativ/ It- medarbejde |
|  |  |  |  |  |

**Hardware**

Fysiske komponenter som f.eks. computer, skærm, tastatur, mus tablet, og bærbar pc.

**Hosted it-løsning**

Betyder at programmer og data, der anvendes til f.eks. forbrugeradministration, ikke befinder sig på vandværkets adresse, men i stedet tilgås

via internettet. Hvis it-udstyret på vandværket lider fysisk overlast eller bliver stjålet, vil vandværkets data fortsat være tilgængelige.

**HR-aktivitet**

Human Resource er udtryk for virksomhedens eller organisationens personale.

**Integritet**

Hæderlighed, ærlighed, uafhængighed. Sammenhængen imellem det, I på vandværket siger, at I gør, og det, som I rent faktisk gør.

**It-ressourcer**

Data, software, hardware og kommunikationsforbindelser.

**Konfiguration**

Kan i it-sammenhæng oversættes til "Opsætning". At indstille et program eller en computer til en bestemt

type opgave, for eksempel at komme på internettet eller sende/modtage mail.

**Kryptering**

En metode som gør for eksempel en e-mail ulæselig for andre end den modtager, der har den rigtige software og den rigtige kode.

**Malware**

En sammentrækning af de engelske ord malicious software, som svarer til et ondsindet program. Programmet kan, når/hvis det aktiveres,

skade andre programmer og hardware.

**Mindre vandværker**

Betegnelsen mindre vandværker anvendes typisk, når der faktureres < 200.000 m3/år eller om vandværker uden fast ansat personale.

**Nøgleadministration**

Håndtering og opbevaring af krypteringsnøglen, som er en kode, der anvendes ved kryptering og dekryptering af data.

**Personoplysninger**

Enhver form for informationer, der direkte eller indirekte kan identificere en fysiske nulevende eller afdød person.

**Pseudonymisering**

Pseudonymisering er ikke det samme som anonymisering. Ved pseudonymisering kan en ejer eller

en forbrugsadresse erstattes af en kode, så sammenkobling med en afregningsmåler kan ske, uden at identiteten

på personen afsløres.

**Ransomware**

Ondsindet program, som typisk låser tilgangen til vandværkets datafiler. Kun ved at betale en løsesum (Ransom = løsesum), kan datafilerne

blive frigivet.

**Restore**

Genskabelse (af data). Det modsatte af backup. Er en filmappe blevet slettet, kan denne med en restore-funktion genskabes med et minimum

at datatab til følge. Restore kan også ske ved indlæsning af en backup fra et usb-stik, en cd eller fra en ekstern server.

**Risikovurdering**

En vurdering, der sammenholder risikoen for, at en hændelse indtræffer, og den konsekvens, hændelsen i så fald måtte få for vandværket.

**Selvregulerende sikkerhedspolitikker**

Skabelonen ”it-sikkerhedspolitik for Xyz Vandværk” er et eksempel på en selvregulerende sikkerhedspolitik.

Vandværket udarbejder, udvikler og efterprøver selv sikkerhedspolitikken.

**Sikkerhedsbrud**

Indtrængning i vandværkets it-systemer eller tyveri af data. Hvis der sker brud på sikkerheden, skal vandværket indberette det til Datatilsynet.

**Software**

Elektroniske programfiler, der anvendes til styring af alle it-programmer.

**Systemejer**

Ejeren af f.eks. et styrings- eller forbrugeradministrationssystem, som vandværket har købt en licens til at anvende.

**Tredjemand**

Juridisk udtryk for den, der står uden for et aftaleforhold.

**Vandværkets juridiske informationer**

Vandværkets navn, adresse, postnummer, by og CVR-nummer.

**VPN-forbindelse**

En krypteret og sikker forbindelse imellem den enkelte pc og en pc på en anden lokation. Forbindelsen skabes via

et softwareprogram og kan kun anvendes ved brug af korrekt adgangskode.